शुक्रवार यानी 22 दिसंबर को आदर्श सोसाइटी मामले में महाराष्ट्र के पूर्व मुख्यमंत्री अशोक चव्हाण को बड़ी राहत मिली। बॉम्बे हाईकोर्ट ने महाराष्ट्र के पूर्व मुख्यमंत्री अशोक चव्हाण पर गर्वनर सी. विद्यासागर की ओर से दिए गए मुकदमा चलाने के आदेश को रद्द कर दिया। राज्यपाल ने मार्च 2017 में अशोक चव्हाण पर केस चलाने का आदेश दिया था। इस मामले में राहत मिलने पर चव्हाण ने कहा कि हमें हमेशा से देश की न्यायपालिका पर भरोसा था, सच हमेशा सामने आता है। उन्होंने आगे कहा कि इन मुद्दों को भारतीय जनता पार्टी ने कांग्रेस की छवि खराब करने के लिए इस्तेमाल किया था।